Държавен вестник, бр. 66, 2009 г., стр. 13

БРОЙ  66 	
Д Ъ Р Ж А В Е Н  В Е С Т Н И К 	
СТР.  13  
6. организира изграждането и осигурява функ­
ционирането на система за финансово управление 
и контрол в органите на съдебната власт. 
Чл. 70. Дирекция „Съдебна дейност и инфор­
мационни технологии“ осъществява дейността 
си, както следва: 
1. във връзка със съдебната дейност, кон­
курсите на магистрати и съдебната статистика: 
а) води и съхранява кадровите дела на съ­
диите, прокурорите и следователите; 
б) осигурява техническата организация при 
провеждане на конкурсите за магистрати; 
в) води и съхранява дисциплинарните дела; 
г) изпраща до районните, окръжните, ад­
министративните, военните и апелативните 
съдилища, прокуратури и следствени служби 
актуализираните статистически формуляри и 
методически указания за попълването им; 
д) събира и обработва статистическата ин­
формация; 
е) извършва анализи на крайните резултати 
след приключване на периодичната обработка 
на статистическата информация; 
2. във връзка с внедряването на съвременните 
информационни технологии и комуникации: 
а) разработва и изпълнява програми за 
внедряване на съвременни информационни 
технологии и комуникации в администрацията 
на ВСС; 
б) подпомага ВСС при осъществяване на 
правомощията му по реализацията на страте­
гията за компютризация на съдебната власт; 
в) подготвя становища по представените във 
ВСС проекти за изграждането на информаци­
онни технологии и комуникации; 
г) координира и подпомага планирането на 
осигуряването на необходимия им хардуер и 
софтуер в органите на съдебната власт;
д) осигурява поддържането и използването 
на техническото и програмното оборудване в 
администрацията на ВСС; 
е) поддържа и актуализира интернет стра­
ницата на ВСС; 
ж) организира компютърно обучение на 
служителите в администрацията на ВСС.
Чл. 71. Дирекция „Връзки с обществеността 
и протокол“ осъществява дейността си, както 
следва: 
1. по отношение на връзките с обществе­
ността: 
а) осигурява експертното обслужване на 
ВСС в областта на работата с медиите и об­
ществените организации;
б) разработва и осъществява медийната 
стратегия на ВСС;
в) осигурява провеждането на информаци­
онната политика на ВСС и координацията по 
нейното реализиране;
г) осигурява прозрачност и публичност на 
дейността на ВСС и на неговата администрация 
и организира нормативно установения достъп 
до информация;
д) осъществява мониторинг на публикациите 
в пресата, свързани със съдебната власт, и ги 
анализира; 
е) осигурява координацията и взаимо­
действието с органите на съдебната власт при 
осъществяване на тяхната информационна 
дейност и им оказва методическа помощ при 
изработване и провеждане на медийната им 
политика;
ж) анализира ефективността на медийната 
стратегия на ВСС, изготвя периодични отчети 
за членовете на ВСС; 
з) организира, при необходимост, след 
завършване на заседание пресконференция 
(брифинг) на членовете на ВСС и информира 
по разглежданите в заседанието въпроси;
и) поддържа архив на медийното отразяване 
на работата на ВСС; 
й) организира, обобщава, подбира и предос­
тавя периодична информация на медиите по 
въпросите от дневния ред и работата на ВСС; 
к) осигурява достъп до информация на медии­
те до работата на комисиите и администрацията 
на ВСС по ред, определен с решение на ВСС; 
л) организира, координира и подпомага 
изявите на членовете на ВСС в средствата за 
масово осведомяване; 
м) изготвя експертни становища при участие 
в работни групи и срещи по международни и 
междуведомствени проекти, свързани с връзките 
с обществеността; 
н) при необходимост посредничи между ВСС 
или отделни негови членове при връзката им с 
други държавни и международни институции, 
както и с обществени организации; 
о) подпомага представляващия ВСС при 
осъществяването на функциите му пред медиите 
и обществените организации; 
п) представя пред медиите официални изявле­
ния от името на съвета след упълномощаване; 
2. по отношение на протоколната дейност 
на ВСС: 
а) подготвя проекти на програмите за пре­
биваването на чуждестранни делегации и гости; 
б) подпомага организацията на протоколни 
представяния на членовете на ВСС; 
в) организира командировките на членовете 
на ВСС; 
г) организира приема на граждани в адми­
нистрацията на ВСС; 
д) изпълнява и други протоколни дейности 
по възлагане от ВСС и от главния секретар. 
Чл.  72. Дирекция „Организационно-адми­
нистративна дейност“ осъществява дейността 
си, както следва: 
1. във връзка с административното обслуж­
ване на заседанията: 
а) осигурява организационно заседанията 
на ВСС и други негови дейности; 
б) съхранява актовете на ВСС и матери­
алите към тях;